cyanic-selkie/wikianc huggingface dataset:
Λάζαρος Χριστοδουλόπουλος
2017-18
Κατά τη διάρκεια της περιόδου 2017-18 μέτρησε 16 γκολ σε 47 αγώνες που συμμετείχε. Αγωνίστηκε στην Ευρώπη από 10 φορές, έχοντας σκοράρει 3 γκολ.
Σε μια από τις καλύτερες αγωνιστικές περιόδους της καριέρας του, σκόραρε στις 14 Σεπτεμβρίου 2017 ένα εντυπωσιακό γκολ με φάουλ, οδηγώντας την ομάδα του στην πρώτη της νίκη στους ομίλους του Europa League, σε βάρος της Ριέκα με σκορ 2-1. Τέσσερις μέρες αργότερα, στις 18 Σεπτεμβρίου, η ΑΕΚ κέρδισε 0-1 την Λαμία, με πέναλτι του στο 81'. Στις 24 Σεπτεμβρίου, με 2 γκολ και το 1 να είναι ξανά με ωραία εκτέλεση φάουλ, βοήθησε την ΑΕΚ να κάνει ανατροπή στο σκορ και να κερδίσει τον Ολυμπιακό με 3-2. Μετά το τέλος του αγώνα χρίστηκε MVP. Το τελευταίο του γκολ στο Europa League το σκόραρε στις 23 Νοεμβρίου, στον αγώνα της ΑΕΚ με την Ριέκα που έληξε 2-2. Αποχαιρέτησε το 2017 με γκολ στον αγώνα του Κυπέλλου Ελλάδος με τον Παναιτωλικό, όπου η ΑΕΚ κέρδισε με 0-4 και ο Λάζαρος έκανε το 0-1 στο 45'.
Με τις εμφανίσεις του στο δεύτερο μισό του 2017, ο Χριστοδουλόπουλος κέρδισε την κλήση του (και επιστροφή του) στην εθνική Ελλάδος στις 29 Σεπτεμβρίου.
Ολυμπιακός
Στις 15 Μαΐου 2018, ο Χριστοδουλόπουλος υπέγραψε διετές συμβόλαιο με τον Ολυμπιακό Πειραιώς, με έναρξη την 1η Ιουλίου 2018. Η κίνηση προκάλεσε αντιδράσεις από μεριάς ΑΕΚ, καθώς σύμφωνα με τους διοικούντες, υπήρχε εν ισχύ συμβόλαιο του παίκτη και για την επόμενη σεζόν.
Εθνική Ελλάδος
Ο Λάζαρος Χριστοδουλόπουλος κλήθηκε για πρώτη φορά στην εθνική Ανδρών από τον Ότο Ρεχάγκελ το Φεβρουάριο του 2008. Το ντεμπούτο του πραγματοποιήθηκε στις 5 Φεβρουαρίου 2008 σε φιλικό αγώνα στη Λευκωσία εναντίον της Τσεχίας, όπου η ελληνική ομάδα επικράτησε 1-0.
Υπήρξε μέλος της αποστολής που συμμετείχε στο Μουντιάλ του 2014 στη Βραζιλία, αγωνιζόμενος δύο φορές ως βασικός.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Παναθηναϊκού Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέριε Α Κατηγορία:Ποδοσφαιριστές Μπολόνια ΦΚ 1909 Κατηγορία:Ποδοσφαιριστές Ελλάς Βερόνα Κατηγορία:Ποδοσφαιριστές ΟΚ Σαμπντόρια Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ατρόμητος Περιστερίου Κατηγορία:Ποδοσφαιριστές Άρη Θεσσαλονίκης Κατηγορία:Έλληνες ποδοσφαιριστές στο εξωτερικό
Νόμος Τζάουλ
Ο νόμος του Τζάουλ περιγράφεται ως εξής:
Η μεταβολή της θερμικής ενέργειας ενός αντιστάτη αντίστασης R, όταν από αυτόν διέρχεται ηλεκτρικό ρεύμα σταθερής έντασης I και επομένως η ποσότητα της θερμότητας Q που μεταφέρεται από αυτόν προς το περιβάλλον σε χρονικό διάστημα t είναι:
α) ανάλογη του τετραγώνου της έντασης Ι του ηλεκτρικού ρεύματος που διαρρέει τον αντιστάτη,
β) ανάλογη της αντίστασης R του αντιστάτη,
γ) ανάλογη του χρόνου t διέλευσης του ηλεκτρικού ρεύματος από τον αντιστάτη.
Η μαθηματική σχέση με την οποία συνδέονται τα παραπάνω φυσικά μεγέθη είναι η εξής:
Όλα τα μεγέθη μετριούνται σε μονάδες του SI δηλαδή η θερμότητα (Q) σε Joule (J), η ένταση του ηλεκτρικού ρεύματος (Ι) σε Αμπέρ (Α), η αντίσταση (R) σε Ωμ (Ω) και ο χρόνος (t) σε δευτερόλεπτα (s).
Πηγές
Κατηγορία:Ηλεκτρικά κυκλώματα Κατηγορία:Νόμοι της θερμοδυναμικής
Παραμουσίρ
Το Παραμουσίρ (ρωσικά: Парамушир, ιαπωνικά: 幌筵島 Paramushiru-tō) είναι ένα ρωσικό νησί και ειδικότερα το δεύτερο μεγαλύτερο νησί, σε έκταση, των Κουρίλων νήσων μετά το Ιτουρούπ. Έχει έκταση 2.053 τ.χλμ. και 2.592 κατοίκους (2002). Πρωτεύουσα του νησιού είναι το Σέβερο-Κουρίλσκ με 2.536 κατοίκους.
Παραμουσιρ
Συναρμογή (βιολογία)
Η συναρμογή (αγγλ.: splicing) (ή μάτισμα) αποτελεί το στάδιο επεξεργασίας του RNA κατά το οποίο απομακρύνονται τα ιντρόνια (ή εσώνια) και συνενώνονται τα εξώνια. Έτσι, ολοκληρώνεται η διαδικασία ωρίμανσης του hnRNA σε mRNA και το μόριο είναι πλέον έτοιμο να μεταφραστεί. Η συναρμογή του RNA είναι μία πολύπλοκη διεργασία που γίνεται από τα συρραπτοσώματα ή σωμάτια συναρμογής (spliceosomes) που είναι συγκροτήματα πρωτεϊνών και μικρών μορίων RNA. Αυτός ο ενζυμικός μηχανισμός αναγνωρίζει τα σήματα στο νεοσυντιθέμενο RNA που καθορίζουν τις θέσεις ματίσματος. Τα ιντρόνια αρχίζουν σχεδόν πάντοτε με το ζεύγος νουκλεοτιδίων GU και τελειώνουν με ένα δινουκλεοτίδιο AG, του οποίου προηγείται μία αλληλουχία πλούσια σε πυριμιδίνες. Αυτή η ομόφωνη αλληλουχία είναι μέρος του σήματος για τη συναρμογή.
Στους προκαρυωτικούς οργανισμούς το mRNA αρχίζει να μεταφράζεται σε αμινοξέα πριν ολοκληρωθεί η μεταγραφή του. Αυτό είναι δυνατό διότι δεν υπάρχει πυρηνική μεμβράνη. Αντίθετα, στους ευκαρυωτικούς οργανισμούς το mRNA που παράγεται κατά τη μεταγραφή ενός γονιδίου δεν είναι συνήθως έτοιμο να μεταφραστεί αλλά υφίσταται μια πολύπλοκη διαδικασία ωρίμανσης. Η διαδικασία αυτή αποτελεί ένα από τα σημαντικότερα ευρύματα της Μοριακής Βιολογίας καθώς οδήγησε στο συμπέρασμα ότι τα περισσότερα γονίδια των ευκαρυωτικών οργανισμών (και των ιών που τους προσβάλλουν) είναι ασυνεχή ή διακεκομμένα. Δηλαδή, η αλληλουχία που μεταφράζεται σε αμινοξέα (εξώνια) διακόπτεται από ενδιάμεσες αλληλουχίες που δεν μεταφράζονται σε αμινοξέα (εσώνια).
Όταν ένα γονίδιο που περιέχει εσώνια μεταγράφεται παράγεται ένα πρόδρομο mRNA το οποίο έχει και εξώνια και εσώνια. Το μόριο αυτο μετατρέπεται σε ώριμο, πλέον, mRNA με τη διαδικασία της ωρίμανσης, κατά την οποία τα εσώνια κόβονται από μικρά ριβονουκλεοπρωτεϊνικά σωματίδια και απομακρύνονται. Τα ριβονουκλεοπρωτεϊνικά σωματίδια αποτελούνται από snRNA και πρωτεϊνες και λειτουργούν σαν ένζυμα: κόβουν τα εσώνια και συρράπτουν τα εξώνια μεταξύ τους. Έτσι, σχηματίζεται το «ώριμο» mRNA. Αυτό παρότι αποτελείται αποκλειστικά από εξώνια, περιέχει δύο περιοχές που δεν μεταφράζονται σε αμινοξέα. Η μία βρίσκεται στο 5΄ άκρο και η άλλη στο 3' άκρο και ονομάζονται 5´ και 3´ αμετάφραστες περιοχές αντίστοιχα. Το mRNA μεταφέρεται από τον πυρήνα στο κυτταρόπλασμα και συγκεκριμένα στα ριβοσώματα όπου συμβαίνει η πρωτεϊνοσύνθεση.
Παραπομπές
Συναρμογη (βιολογια) Συναρμογη (βιολογια) Συναρμογη (βιολογια) Συναρμογη (βιολογια)
Σιδηροδρομικός Σταθμός Πλατείας Αιτωλικού
Ο Σιδηροδρομικός Σταθμός Πλατείας Αιτωλικού ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 1,000 από το σταθμό Αιτωλικού. Βρισκόταν στο Αιτωλικό και πήρε το όνομά του από την κεντρική πλατεία του Αιτωλικού, την περιοχή της οποίας εξυπηρετούσε ως προαιρετική στάση. Δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.
Πλατεια Αιτωλικου Πλατεια Αιτωλικου Πλατεια Αιτωλικου
Ροίκος (μυθολογία)
Στην ελληνική μυθολογία με το όνομα Ροίκος είναι κυρίως γνωστός ο πρωταγωνιστής μιας ερωτικής περιπέτειας που θυμίζει άλλους ήρωες, τον Αρκάδα, τη Χρυσοπέλεια και τον Δάφνι. Κάποτε ο Ροίκος στήριξε μια βελανιδιά που ήταν έτοιμη να πέσει. Με την πράξη του αυτή έσωσε και τις Αμαδρυάδες Νύμφες των οποίων η ύπαρξη ήταν συνδεδεμένη με το συγκεκριμένο δένδρο. Για να τον ανταμείψουν, οι Αμαδρυάδες τον άφησαν να επιλέξει τη χάρη που ήθελε να του κάνουν. Ο Ροίκος δεν ζήτησε τίποτα άλλο, παρά μόνο την αγάπη τους. Το αίτημά του ικανοποιήθηκε, αλλά τέθηκε ο όρος της πίστεως: Ο Ροίκος όφειλε να τους μείνει πιστός, διαφορετικά μία μέλισσα θα πήγαινε να τον μαρτυρήσει στις Αμαδρυάδες.
Μία ημέρα η μέλισσα πήγε να μεταδώσει ένα μήνυμα των Νυμφών προς τον Ροίκο. Αυτός όμως την υποδέχθηκε πολύ άσχημα, επειδή του τάραξε το παιχνίδι των πεσσών που έπαιζε σε ένα πολύ κρίσιμο σημείο. Η μέλισσα τότε τον κέντρισε στα μάτια και τον τύφλωσε. Ορθότερη εκδοχή, σύμφωνα με τους «κανόνες» της μυθολογίας, φαίνεται βέβαια αυτή που ερμηνεύει την τύφλωση ως τιμωρία για μια απιστία του Ροίκου. Σύμφωνα με κάποιους μυθογράφους, το περιστατικό αυτό έλαβε χώρα στη Νινευή της Μεσοποταμίας.
Πηγές
Ροικος Ροικος
Επαναστατικός Αγώνας
Ο Επαναστατικός Αγώνας (Ε.Α.) είναι ελληνική αναρχική οργάνωση, γνωστή για τις επιθέσεις της σε κυβερνητικά κτίρια και στην αμερικανική πρεσβεία στην Αθήνα. Αναγνωρίζεται ως τρομοκρατική οργάνωση από την ελληνική κυβέρνηση, την Ευρωπαϊκή Ένωση και τις Ηνωμένες Πολιτείες. Η πρώτη του ενέργεια ήταν βομβιστική επίθεση με δύο βόμβες στα δικαστήρια στη Σχολή Ευελπίδων τις 5 Σεπτεμβρίου 2003. Έχει πραγματοποιήσει συνολικά 17 χτυπήματα, με πιο πρόσφατο το 2014.
Ιστορία
Ο Επαναστατικός Αγώνας δημιουργήθηκε το 2003, ένα χρόνο μετά την εξάρθρωση της 17 Νοέμβρη, της οποίας οι ενέργειες αποτέλεσαν έμπνευση για τον Ε.Α. Τον Μάιο του 2004, η οργάνωση δημοσίευσε το πρώτο της μανιφέστο στο περιοδικό Το Ποντίκι, στο οποίο εξέφραζε τους εθελοντικούς, αναρχικούς ιδεολογικούς της στόχους ενάντια στην παγκοσμιοποίηση και τον ιμπεριαλισμό. Μετά την επίθεση με RPG-7 εναντίον της αμερικανικής πρεσβείας τις 12 Ιανουαρίου 2007 και την επίθεση σε αστυνομικό σταθμό στη Νέα Ιωνία μερικούς μήνες αργότερα, ο Επαναστατικός Αγώνας θεωρήθηκε η μεγαλύτερη εγχώρια απειλή μετά την εξάρθρωση της 17 Νοέμβρη το 2002. Η Ευρωπαϊκή Ένωση πρόσθεσε τον Ε.Α. στις χαρακτηρισμένες ως τρομοκρατικές οργανώσεις τις 29 Ιουνίου 2007. Τις 18 Μαΐου 2009, ανακοινώθηκε ότι η υπουργός εξωτερικών των ΗΠΑ Χίλαρι Κλίντον είχε αναγνωρίσει επίσημα τον Επαναστατικό Αγώνα ως ξένη τρομοκρατική οργάνωση.
Στα τέλη του Απριλίου του 2010, οι τρεις κύριοι ύποπτοι επιβεβαίωσαν την συμμετοχή τους στον Επαναστατικό Αγώνα με γράμμα προς τον τύπο, αλλά αρνήθηκαν ότι η κυβέρνηση κατάφερε να αποδείξει ότι συμμετείχαν στις δράσεις που σχετίζονταν με τις κατηγορίες του. Υποσχέθηκαν να συνεχίσουν την επαναστατική τους δράση για όσο ζουν. Οι τρεις αναρχικοί ήταν ο Νίκος Μαζιώτης, η Πόλα Ρούπα και ο Κώστας Γουρνάς. Τον Ιούνιο του 2012 ο Μαζιώτης και Ρούπα παραβίασαν τους περιοριστικούς όρους και χάθηκαν τα ίχνη τους.
Τις πρωινές ώρες της Πέμπτης, 10 Απριλίου 2014, ύστερα από δύο προειδοποιητικά τηλεφωνήματα, ένα παγιδευμένο όχημα με 75 κιλά εκρηκτικά, εξεράγη έξω από τα γραφεία της Τράπεζας της Ελλάδος στην οδό Αμερικής στην Αθήνα, προκαλώντας εκτεταμένες ζημίες, αλλά όχι τραυματισμούς. Την Τετάρτη 16 Ιουλίου 2014 ο Μαζιώτης συνελήφθη στο Μοναστηράκι ύστερα από συμπλοκή με αστυνομικούς και ανταλλαγή πυροβολισμών από τους οποίους τραυματίστηκαν ο ίδιος ο Μαζιώτης, ένας αστυνομικός και δύο τουρίστες. Η Πόλα Ρούπα συνελήφθη εκ νέου τις 5 Ιανουαρίου 2017.
Εξωτερικοί σύνδεσμοι
κατηγορία:Τρομοκρατία στην Ελλάδα κατηγορία:Τρομοκρατικές οργανώσεις Κατηγορία:Αναρχικές οργανώσεις στην Ελλάδα
Σύλλας Τζουμέρκας
Ο Σύλλας Τζουμέρκας (Θεσσαλονίκη, 1978) είναι Έλληνας σκηνοθέτης, σεναριογράφος και ηθοποιός του θεάτρου και του κινηματογράφου.
Βιογραφία και φιλμογραφία
Ο Σύλλας Τζουμέρκας γεννήθηκε στη Θεσσαλονίκη. Σπούδασε θέατρο και σκηνοθεσία κινηματογράφου στο Πανεπιστήμιο Αθηνών και τη Σχολή Σταυράκου. Το 2000, σκηνοθέτησε τη μικρού μήκους Τα Μάτια που Τρώνε (The Devouring Eyes) που επιλέχθηκε από τη Cinéfondation του Φεστιβάλ Καννών 2001 και κέρδισε το Βραβείο της Επιτροπής στο φεστιβάλ Κάρλοβι Βάρι 2001.
Συνεργάστηκε με τις τηλεοπτικές εκπομπές Οι Φάκελοι, Παρασκήνιο (επεισόδια: Έζρα Πάουντ - Παράδεισο Ήθελα να Γράψω, Γιώργος Φιλιππίδης - Θάνατος στα 20 , Guns! Guns! Guns! Τα Ναυάγια της Ευρώπης ) και Οι Φυλές της Αθήνας (επεισόδιο: Τα Κρυφά Σχολειά ).
Η πρώτη του ταινία μεγάλου μήκους Χώρα προέλευσης (Homeland) έκανε την παγκόσμια πρεμιέρα της στην Εβδομάδα Κριτικής του 67ου Φεστιβάλ Βενετίας, συμμετείχε σε πολλά διεθνή φεστιβάλ και κέρδισε 5 βραβεία της Ελληνικής Ακαδημίας Κινηματογράφου (καλύτερου πρωτοεμφανιζόμενου σκηνοθέτη, β' γυναικείου ρόλου για την Ιωάννα Τσιριγκούλη, μουσικής, μοντάζ και μακιγιάζ).
Ως ηθοποιός, ο Σύλλας Τζουμέρκας συμμετείχε στις ταινίες μεγάλου μήκους Wasted Youth (2011) των Αργύρη Παπαδημητρόπουλου και Γιαν Βόγκελ (Rotterdam International Film Festival) και Η Αιώνια Επιστροφή του Αντώνη Παρασκευά (2013) της Ελίνας Ψύκου (Φεστιβάλ Βερολίνου).
Το σενάριο για τη δεύτερη ταινία του Α Blast (Η Έκρηξη) κέρδισε το Eurimages Co-production Award στη Cinelink του Φεστιβάλ Σαράγεβο 2012.
Η δεύτερη ταινία του A Blast' (Η Έκρηξη), συμπαραγωγή Ελλάδας, Γερμανίας, Ολλανδίας και Ιταλίας έκανε την παγκόσμια πρεμιέρα της στο Διεθνές Διαγωνιστικό του Φεστιβάλ Λοκάρνο 2014. Μετά τις εξαιρετικές κριτικές που απέσπασε από τον διεθνή τύπο (Screen Daily, Indiewire, The Hollywood Reporter, Der Spiegel, Variety , κ.α.) η ταινία συμμετείχε σε πάνω από 70 διεθνή φεστιβάλ (μεταξύ των οποίων τα φεστιβάλ Σαράγεβο, Λονδίνου, Σάο Πάολο, Κάρλοβι Βάρι, Χονγκ-Κονγκ, Τζεοντζού, New Horizons, Σιάτλ και Ρότερνταμ ) και διενεμήθη στις κινηματογραφικές αίθουσες σε πολλές χώρες (Ελλάδα, Γερμανία, Ολλανδία, Ιταλία, Πολωνία, Δανία, Αυστραλία, κ.α..). Επιλέχθηκε από το Αμερικάνικο Ινστιτούτο Κινηματογράφου για το πρόγραμμα European Film Showcase 2015 και αγοράστηκε για διανομή σε dvd και πλατφόρμες VOD στις Η.Π.Α. από την Indiepix Films. .
Στο θέατρο, ο Σύλλας Τζουμέρκας συνσκηνοθέτησε με τη Γιούλα Μπούνταλη τις παραστάσεις Debate (Bios, Διασπορά 2011) και Απ' τα Ψηλά στα Χαμηλά - Ένας Δολοφόνος στο Τόκυο (Στέγη Γραμάτων και Τεχνών του Ιδρύματος Ωνάση, Διασπορά 2016-7). Το 2015, συμμετείχε στην παράσταση X-Apartments - Athens της Στέγης Γραμμάτων και Τεχνών (concept: Matthias Lilienthal, curatοrs: Κάτια Αρφαρά και Anna Mülter), με την περφόρμανς Αποχαιρετισμός στον Προδότη από ένα Μικροαστικό Σπίτι στο Σταθμό Λαρίσης (βασισμένο σε μια επιστολή του Φλάβιου Φιλόστρατου, 3ος μ.Χ. αιώνας).
Κείμενα του Σύλλα Τζουμέρκα έχουν εκδοθεί στα περιοδικό Αντί (Για τον Ζήσιμο Λορεντζάτο) και Δέντρο (Βιτάλιτυ), στο Βήμα (Με ποιον συνομιλώ;) και τις κινηματογραφικές ιστοσελίδες flix.gr (Ο Φόβος του Κώστα Μανουσάκη) και Film Parlato (Revenge Tragedy and the Greek New Wave) , και στην έκδοση του Φεστιβάλ Θεσσαλονίκης για τον Ούλριχ Ζάιντλ (Δύο Έρωτες). Το 2008 μετέφρασε στα ελληνικά το εγχειρίδιο υποκριτικής της Στέλλα Άντλερ "Η τέχνη του ηθοποιού" (εκδόσεις Ίνδικτος).
Αφιερώματα
Στο 49ο Φεστιβάλ Κινηματογράφου Θεσσαλονίκης προβλήθηκαν οι ταινίες Τα μάτια που τρώνε και Βροχή στο πλαίσιο της ενότητας ''Ελλάδα: Η επόμενη γενιά. ''
Εξωτερικοί σύνδεσμοι
Κατηγορία:Έλληνες σκηνοθέτες Κατηγορία:Έλληνες σεναριογράφοι Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
Λι Χαρλάιν
Ο Λι Χαρλάιν (αγγλικά: Leigh Adrian Harline, 26 Μαρτίου 1907 - 10 Δεκεμβρίου 1969) ήταν Αμερικανός συνθέτης μουσικής ταινιών και στιχουργός. Οι γονείς του ήταν σουηδικής καταγωγής, και μόλις μετακόμισαν στις ΗΠΑ, το 1888, άλλαξαν το όνομά τους από Χάλιν (Härlin) σε Χάρλαιν. Σε ηλικία 8 ετών, βαφτίστηκε στην Εκκλησία του Ιησού Χριστού των Αγίων των Τελευταίων Ημερών. Κατόπιν σπούδασε στο Πανεπιστήμιο της Γιούτα πιάνο και όργκαν. Περί το 1928 μετακόμισε στην Καλιφόρνια, αρχικά εργαζόταν σε ραδιοφωνικούς σταθμούς, ώσπου τον προσέλαβε, λίγο αργότερα, ο Ουώλτ Ντίσνεϋ. Συμμετέχοντας σε πάνω από 50 μουσικά θέματα της εταιρείας. Μάλιστα, συμμετείχε και στην πρώτη κινηματογραφική ταινία της εταιρείας, το 1937, Η Χιονάτη και οι επτά νάνοι, συνθέτοντας, μαζί με τον Φρανκ Τσόρτσιλ και τον Πολ Σμιθ, μερικά κλασσικά κομμάτια όπως το Whistle While You Work, το Heigh-Ho και το Some Day My Prince Will Come.
Τρία χρόνια αργότερα έγραψε μουσική για το Πινόκιο, έργο το οποίο του έδωσε ένα Όσκαρ Καλύτερης Πρωτότυπης Μουσικής και για το τραγούδι When You Wish upon a Star έλαβε κι ένα Όσκαρ Καλύτερου Πρωτότυπου Τραγουδιού. Το 1941 έφυγε από την εταιρεία και συνέχισε σε άλλες. Πέθανε στην Καλιφόρνια από επιπλοκές που είχε στον καρκίνο του οισοφάγου.
Εξωτερικοί σύνδεσμοι
Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Αμερικανοί συνθέτες μουσικής ταινιών
Ροίτος
Στην ελληνική μυθολογία με το όνομα Ροίτος είναι γνωστά τα παρακάτω 4 πρόσωπα:
Πηγές
Κατηγορία:Πρόσωπα της ελληνικής μυθολογίας
Χημειοθεραπεία
thumb|right|Μια γυναίκα που υποβάλλεται σε χημειοθεραπεία με [[δοσεταξέλη για την αντιμετώπιση του καρκίνου του μαστού. Κρύα γάντια και κρύες μπότες έχουν τοποθετηθεί στα χέρια και στα πόδια της για να μειώσουν τις βλάβες στα νύχια της.]]
Με την ευρύτερη έννοια του όρου χημειοθεραπεία χαρακτηρίζεται στην Ιατρική η οποιαδήποτε ασκούμενη θεραπεία νόσων με χρήση χημικών ουσιών - φαρμάκων καλούμενων γενικώς χημειοθεραπευτικά.
Γενικά
Η χημειοθεραπεία εφαρμόζεται τόσο με χαρακτήρα προληπτικό, ειδικότερα σε λοιμώδη νοσήματα, περίπτωση αντιμικροβιακής χημειοθεραπείας, όσο και καθαρά θεραπευτικό στη περίπτωση του καρκίνου. Με τη χημειοθεραπεία αποφεύγεται η συνεχής ακτινοβολία καθώς και ή χειρουργική επέμβαση) στα πλαίσια της αντιμετώπισης (θεραπεία) μιας ασθένειας. Ο όρος αυτός άρχισε να χρησιμοποιείται ουσιαστικά με την εισαγωγή των αντιβιοτικών στη Θεραπευτική.
Σήμερα, η χρήση του όρου γίνεται σε προληπτικές εφαρμογές σε νόσους που προέρχονται από βακτήρια, ιούς, πρωτόζωα, μύκητες κ.λπ. και κατά γενικότερο κανόνα στη θεραπευτική αντιμετώπιση του καρκίνου με παράλληλη επίσης χρήση αντιβιοτικών. Αυτό έχει ως συνέπεια η έννοια '' χημειοθεραπεία" να ισοδυναμεί σήμερα με την αντινεοπλασματική αγωγή (νεόπλασμα = καρκίνος).
Μια εξ ίσου σπουδαία εφαρμογή που εντάσσεται στη χημειοθεραπεία, αν και στη πραγματικότητα δεν είναι ακριβώς θεραπεία πλην όμως κατά το αποτέλεσμα σ΄ αυτήν αποβλέπει, είναι η χορήγηση χημικών ουσιών που καταστέλλουν ή τροποποιούν την ανοσιακή αντίδραση του ανθρώπινου οργανισμού προς αποτροπή απόρριψης μοσχεύματος ιστού ή οργάνου, που εν προκειμένω εφαρμόζεται προληπτικά.
Αντικαρκινική αγωγή
Εφαρμόζεται όταν ένας καρκίνος είναι διάχυτος (δηλαδή σε δύο ή περισσότερες εστίες, λόγω λεμφαδενικής ή αιματολογικής μετάστασης), οπότε δεν μπορεί να εφαρμοστεί η χειρουργική αφαίρεσή του (που πιθανώς να επιφέρει ίαση εάν ο όγκος είναι εντοπισμένος).
Δράση
Ο καρκίνος είναι ασθένεια η οποία αναπτύσσεται όταν ο οργανισμός αρχίζει να παράγει περισσότερα κύτταρα από εκείνα που πραγματικά χρειάζεται, δημιουργώντας όγκους, και όταν τα κύτταρα που τον αποτελούν εισβάλλουν σε ιστούς και μεταφέρονται σε άλλα μέρη του σώματος.
Τα περισσότερα φάρμακα που χρησιμοποιούνται ως χημειοθεραπευτικά σταματούν την αναπαραγωγή των κυττάρων (μίτωση), χτυπώντας επιτυχημένα τα κύτταρα που αναπαράγονται γρήγορα. Επειδή αυτά τα φάρμακα δημιουργούν βλάβες στα κύτταρα, ονομάζονται κυτταροτοξικά. Αυτό σημαίνει πως τα φάρμακα αυτά χτυπούν όχι μόνο τα καρκινικά κύτταρα, αλλά και τα υγιή, φυσιολογικά κύτταρα που αναπαράγονται γρήγορα, παραδείγματος χάριν αυτά των μαλλιών.
Γι' αυτό το λόγο η χημειοθεραπεία είναι πιο επιτυχής σε όγκους με γρήγορη αναπαραγωγή (οξεία μυελογενής λευχαιμία και επιθετικά λεμφώματα, συμπεριλαμβανομένου και του Χότζκιν). Κακοήθειες με πιο αργή αναπαραγωγή δεν επηρεάζονται τόσο εύκολα (π.χ. λέμφωμα μη Χότζκιν).
Υπάρχουν πολλοί διαφορετικοί τύποι χημειοθεραπευτικών φαρμάκων (πάνω από 100 διαφορετικοί τύποι) και καθένας εξ αυτών έχει διαφορετική επίδραση στα καρκινικά κύτταρα. Συχνά χορηγούνται σε συνδυασμό μεταξύ τους προκειμένου να είναι η θεραπεία πιο αποτελεσματική.
Στρατηγικές χημειοθεραπείας
Υπάρχει μια σειρά από στρατηγικές στη χορήγηση των φαρμάκων χημειοθεραπείας για την αντιμετώπιση του καρκίνου. Η χημειοθεραπεία μπορεί να χορηγηθεί για θεραπευτικό σκοπό ή μπορεί να στοχεύει στην παράταση της ζωής ή στην ανακούφιση των συμπτωμάτων.
Όλα τα σχήματα χημειοθεραπείας απαιτούν ο λήπτης να είναι σε θέση να υποβληθεί στη θεραπεία. Η κατάσταση απόδοσης χρησιμοποιείται συχνά ως μέτρο για να καθοριστεί εάν ένα άτομο μπορεί να λάβει χημειοθεραπεία ή εάν απαιτείται μείωση της δόσης. Επειδή μόνο ένα κλάσμα των κυττάρων σε έναν όγκο πεθαίνει με κάθε θεραπεία (κλασματική θανάτωση), πρέπει να χορηγούνται επαναλαμβανόμενες δόσεις για να συνεχιστεί η μείωση του μεγέθους του όγκου. Τα τρέχοντα σχήματα χημειοθεραπείας εφαρμόζουν τη φαρμακευτική αγωγή σε κύκλους, με τη συχνότητα και τη διάρκεια των θεραπειών να περιορίζονται από την τοξικότητα.
Αποτελεσματικότητα
Η αποτελεσματικότητα της χημειοθεραπείας εξαρτάται από τον τύπο του καρκίνου και το στάδιο. Η συνολική αποτελεσματικότητα κυμαίνεται από θεραπευτική για ορισμένους καρκίνους, όπως ορισμένες λευχαιμίες, έως αναποτελεσματική, όπως σε ορισμένους όγκους του εγκεφάλου, έως περιττή σε άλλους, όπως οι περισσότεροι μη μελανωματικοί καρκίνοι του δέρματος.
Κατάταξη αντικαρκινικών φαρμάκων
Υπάρχουν περισσότερα από εκατό αντινεοπλασματικά φάρμακα, τα οποία συνήθως ταξινομούνται στις ακόλουθες ομάδες :
Δοσολογία
Η εγκυρότητα αυτής της μεθόδου για τον υπολογισμό των ομοιόμορφων δόσεων έχει αμφισβητηθεί επειδή ο τύπος λαμβάνει υπόψη μόνο το βάρος και το ύψος του ατόμου. Η απορρόφηση και η κάθαρση του φαρμάκου επηρεάζονται από πολλούς παράγοντες, όπως η ηλικία, το φύλο, ο μεταβολισμός, η κατάσταση της νόσου, η λειτουργία των οργάνων, οι αλληλεπιδράσεις φαρμάκου με το φάρμακο, η γενετική και η παχυσαρκία, οι οποίοι έχουν σημαντικές επιπτώσεις στην πραγματική συγκέντρωση του φαρμάκου στην κυκλοφορία του αίματος του ατόμου. Ως αποτέλεσμα, υπάρχει μεγάλη διακύμανση στη συγκέντρωση του συστημικού φαρμάκου χημειοθεραπείας σε άτομα με βάση την επιφάνεια σώματος και αυτή η μεταβλητότητα έχει αποδειχθεί ότι είναι μεγαλύτερη από δεκαπλάσια για πολλά φάρμακα. Με άλλα λόγια, εάν δύο άτομα λαμβάνουν την ίδια δόση ενός δεδομένου φαρμάκου με βάση την επιφάνεια σώματος, η συγκέντρωση αυτού του φαρμάκου στην κυκλοφορία του αίματος ενός ατόμου μπορεί να είναι 10 φορές υψηλότερη ή χαμηλότερη σε σύγκριση με αυτή ενός άλλου ατόμου. μικρογραφία|280x280εσ|Μελέτη υποθετικής φάσης Ι ενός φαρμάκου με γραμμική [[φαρμακοκινητική. Οι οριζόντιες ράβδοι αντιπροσωπεύουν διακύμανση μεταξύ ασθενών στη συστηματική έκθεση. Κάθε κατακόρυφο σημάδι αντιπροσωπεύει έναν μεμονωμένο ασθενή στη μελέτη (αναπροσαρμογή από Gurney, 2002: 1298). ]]Το αποτέλεσμα αυτής της φαρμακοκινητικής μεταβλητότητας μεταξύ των ανθρώπων είναι ότι πολλοί άνθρωποι δεν λαμβάνουν τη σωστή δόση για να επιτύχουν τη βέλτιστη αποτελεσματικότητα της θεραπείας με ελαχιστοποιημένες τοξικές παρενέργειες. Μερικοί άνθρωποι υποβάλλονται σε υπερβολική δόση ενώ άλλοι υποβάλλονται σε υποδοσολογία. Η δόση με βάση την επιφάνεια σώματος είναι ανακριβής έως και στο 40% των περιπτώσεων. Περίπου το 10% των ασθενών θα υποβληθεί σε υπερβολική δόση και το 30% των ασθενών θα υποβληθεί σε υποδοσολογία. Αρκετές κλινικές μελέτες έχουν δείξει ότι όταν η δόση της χημειοθεραπείας εξατομικεύεται για να επιτευχθεί η βέλτιστη συστηματική έκθεση στο φάρμακο, τα αποτελέσματα της θεραπείας βελτιώνονται και οι τοξικές παρενέργειες μειώνονται. Πρόσφατες μελέτες έχουν εντοπίσει πιο ορθολογικές προσεγγίσεις στη δοσολογία του φαρμάκου, με βάση τα χαρακτηριστικά του ασθενούς όπως η νεφρική λειτουργία, οι φαρμακογενετικοί παράγοντες και η δραστηριότητα μεταβολισμού του φαρμάκου. Αυτά μπορούν να χρησιμοποιηθούν μαζί με την παρακολούθηση θεραπευτικών φαρμάκων και την προσαρμοστική δοσολογία για την επίτευξη στοχευμένης συστηματικής έκθεσης σε φάρμακο σε κάθε ασθενή, η οποία μπορεί να οδηγήσει σε πιο συνεπή κλινικά αποτελέσματα σε ασθενείς που λαμβάνουν συγκρίσιμα δοσολογικά σχήματα χημειοθεραπείας.
Χορήγηση
αριστερά|μικρογραφία|Δύο κορίτσια με [[οξεία λεμφοβλαστική λευχαιμία που λαμβάνουν χημειοθεραπεία. Το κορίτσι στα αριστερά έχει τοποθετημένο έναν κεντρικό φλεβικό καθετήρα στον λαιμό της. Το κορίτσι στα δεξιά έχει έναν περιφερικό φλεβικό καθετήρα.]] Το μεγαλύτερο μέρος της χημειοθεραπείας χορηγείται ενδοφλεβίως, αν και ένας αριθμός παραγόντων μπορεί να χορηγηθεί από το στόμα (π.χ., μελφαλάνη, βουσουλφάνη, καπεσιταβίνη).
Υπάρχουν πολλές μέθοδοι ενδοφλέβιας χορήγησης φαρμάκων, γνωστές ως συσκευές αγγειακής πρόσβασης. Αυτές περιλαμβάνουν τη συσκευή έγχυσης με βελόνα (πεταλούδα), περιφερικό φλεβικό καθετήρα, καθετήρα μέσης γραμμής, περιφερικά εισαγόμενο κεντρικό καθετήρα, κεντρικό φλεβικό καθετήρα και εμφυτεύσιμη θύρα. Οι συσκευές έχουν διαφορετικές εφαρμογές όσον αφορά στη διάρκεια της χημειοθεραπείας, στη μέθοδο χορήγησης και στους τύπους χημειοθεραπευτικού παράγοντα.
Ανάλογα με το άτομο, τον καρκίνο, το στάδιο του καρκίνου, τον τύπο της χημειοθεραπείας και τη δοσολογία, η ενδοφλέβια χημειοθεραπεία μπορεί να χορηγηθεί με εισαγωγή ασθενούς στο νοσοκομείο ή να χορηγηθεί στα εξωτερικά ιατρεία. Τοπικές χημειοθεραπείες, όπως η 5-φθοριοουρακίλη, χρησιμοποιούνται για τη θεραπεία ορισμένων περιπτώσεων μη μελανωματικού καρκίνου του δέρματος. Εάν ο καρκίνος έχει προσβάλει το κεντρικό νευρικό σύστημα ή στην περίπτωση μηνιγγικής νόσου, μπορεί να χορηγηθεί ενδορραχιαία χημειοθεραπεία.
Παρενέργειες
μικρογραφία|280x280εσ|Παρενέργειες χημειοθεραπείας. Η χημειοθεραπεία συνοδεύεται από πολλές παρενέργειες, ανάλογα με τη συγκεκριμένη φαρμακευτική αγωγή που εφαρμόζεται. Η τοξικότητα που σχετίζεται με τη χημειοθεραπεία μπορεί να είναι οξεία, αμέσως μετά τη χορήγηση, εντός ωρών ή ημερών ή χρόνια, μετά από εβδομάδες έως χρόνια. Σε πολλές περιπτώσεις, έχει παρατηρηθεί αύξηση της ανεκτικότητας/μείωσης των παρενεργειών και ενισχυμένη θεραπευτική αποτελεσματικότητα μέσω διαλείπουσας νηστείας τις ημέρες της θεραπείας, τόσο σε πειράματα σε ανθρώπους όσο και σε πειράματα σε ζώα.
Οι παρενέργειες που εμφανίζονται με μεγαλύτερη συχνότητα είναι: κόπωση, ναυτία, εμετός, διάρροια, άφθες στο στόμα, στοματίτιδα, απώλεια μαλλιών (αλωπεκία), εξανθήματα και καταστολή του μυελού των οστών με μείωση των λευκών, των ερυθρών αιμοσφαιρίων και των αιμοπεταλίων στο αίμα.
Άλλα φάρμακα μπορεί επίσης να προκαλέσουν πόνο, απώλεια μνήμης, σήψη, απώλεια ή αύξηση βάρους, αιμορραγία, δευτερεύουσες νεοπλασίες.
Ανοσοκαταστολή και μυελοκαταστολή
Σχεδόν όλα τα χημειοθεραπευτικά σχήματα μπορούν να προκαλέσουν καταστολή του ανοσοποιητικού συστήματος, συχνά παραλύοντας τον μυελό των οστών και οδηγώντας σε μείωση των λευκών αιμοσφαιρίων, των ερυθρών αιμοσφαιρίων και των αιμοπεταλίων. Η αναιμία και η θρομβοπενία μπορεί να απαιτούν μετάγγιση αίματος. Η ουδετεροπενία (μείωση του αριθμού των ουδετερόφιλων κάτω από 0,5 x 109/λίτρο) μπορεί να βελτιωθεί με συνθετικό G-CSF (παράγοντας διέγερσης αποικιών των κοκκιοκυττάρων, π.χ. φιλγραστίμη, λενογραστίμη).
Σε πολύ σοβαρή μυελοκαταστολή, η οποία εμφανίζεται σε ορισμένα σχήματα, σχεδόν όλα τα βλαστοκύτταρα του μυελού των οστών (κύτταρα που παράγουν λευκά και ερυθρά αιμοσφαίρια) καταστρέφονται, πράγμα που σημαίνει ότι είναι απαραίτητες αλλογενείς ή αυτόλογες μεταμοσχεύσεις κυττάρων μυελού των οστών (στις αυτόλογες μεταμοσχεύσεις, τα κύτταρα αφαιρούνται από το άτομο πριν από τη θεραπεία, πολλαπλασιάζονται και στη συνέχεια εγχέονται εκ νέου· σε αλλογενείς μεταμοσχεύσεις, η πηγή είναι ένας δότης).
Αν και τα άτομα που λαμβάνουν χημειοθεραπεία ενθαρρύνονται να πλένουν τα χέρια τους, να αποφεύγουν τους άρρωστους και να λαμβάνουν άλλα μέτρα μείωσης των λοιμώξεων, περίπου το 85% των λοιμώξεων οφείλονται σε φυσικούς μικροοργανισμούς στη γαστρεντερική οδό (συμπεριλαμβανομένης της στοματικής κοιλότητας) και στο δέρμα του ατόμου. Οι λοιμώξεις μπορούν να εκδηλωθούν ως συστηματικές λοιμώξεις, όπως σήψη, ή ως τοπικά ξεσπάσματα, όπως απλός έρπης, έρπητας ζωστήρας ή άλλα μέλη ερπητοϊών. Ο κίνδυνος ασθένειας και θανάτου μπορεί να μειωθεί με τη λήψη κοινών αντιβιοτικών, όπως οι κινολόνες ή η τριμεθοπρίμη/σουλφαμεθοξαζόλη πριν εμφανιστεί οποιοσδήποτε πυρετός ή σημάδι λοίμωξης. Οι κινολόνες προφυλάσσουν αποτελεσματικά, κυρίως σε καρκίνους αίματος. Γενικά, για κάθε πέντε άτομα που είναι ανοσοκατασταλμένα μετά από χημειοθεραπεία και που λαμβάνουν αντιβιοτικά, μπορεί να προληφθεί ένας πυρετός. Για κάθε 34 που λαμβάνουν αντιβιοτικά, μπορεί να προληφθεί ένας θάνατος. Μερικές φορές, η χημειοθεραπεία αναβάλλεται επειδή το ανοσοποιητικό σύστημα καταστέλλεται σε εξαιρετικά χαμηλό επίπεδο.
Ουδετεροπενική εντεροκολίτιδα
Λόγω της καταστολής του ανοσοποιητικού συστήματος, η ουδετεροπενική εντεροκολίτιδα είναι μια απειλητική για τη ζωή γαστρεντερική επιπλοκή της χημειοθεραπείας. Είναι μια εντερική λοίμωξη που μπορεί να εκδηλωθεί μέσω συμπτωμάτων όπως ναυτία, έμετος, διάρροια, διάταση της κοιλιάς, πυρετός, ρίγη ή κοιλιακό άλγος και ευαισθησία. Έχει πολύ κακή πρόγνωση και συχνά είναι θανατηφόρα εκτός εάν αναγνωριστεί έγκαιρα και αντιμετωπιστεί επιθετικά. Η επιτυχής θεραπεία εξαρτάται από την έγκαιρη διάγνωση με τη χρήση αξονικής τομογραφίας, μη εγχειρητική θεραπεία για μη επιπλεγμένες περιπτώσεις και μερικές φορές δεξιά ημικολεκτομή για την πρόληψη της υποτροπής.
Γαστρεντερική δυσφορία
Η ναυτία, ο έμετος, η ανορεξία, η διάρροια, οι κοιλιακές κράμπες και η δυσκοιλιότητα είναι κοινές παρενέργειες των χημειοθεραπευτικών φαρμάκων που σκοτώνουν τα κύτταρα που διαιρούνται γρήγορα. Ο υποσιτισμός και η αφυδάτωση μπορεί να προκύψουν όταν ο λήπτης δεν τρώει ή πίνει αρκετά, ή όταν το άτομο κάνει συχνά εμετό, λόγω γαστρεντερικής βλάβης. Αυτό μπορεί να οδηγήσει σε ταχεία απώλεια βάρους ή περιστασιακά σε αύξηση βάρους, εάν το άτομο τρώει πάρα πολύ σε μια προσπάθεια να ανακουφίσει τη ναυτία ή την καούρα. Η αύξηση βάρους μπορεί επίσης να προκληθεί από ορισμένα στεροειδή φάρμακα. Αυτές οι παρενέργειες μπορούν συχνά να μειωθούν ή να εξαλειφθούν με αντιεμετικά φάρμακα. Τα προβιοτικά μπορούν επίσης να έχουν προληπτική και θεραπευτική επίδραση στη διάρροια που σχετίζεται μόνο με τη χημειοθεραπεία και με ακτινοθεραπεία. Η διάρροια και το φούσκωμα, ωστόσο, είναι επίσης συμπτώματα ουδετεροπενικής εντεροκολίτιδας, μιας πολύ σοβαρής και δυνητικά απειλητικής ιατρικής κατάστασης που απαιτεί άμεση θεραπεία.
Αναιμία
Η αναιμία μπορεί να είναι ένα συνδυασμένο αποτέλεσμα που προκαλείται από μυελοκατασταλτική χημειοθεραπεία και πιθανές αιτίες που σχετίζονται με τον καρκίνο, όπως αιμορραγία, καταστροφή αιμοσφαιρίων (αιμόλυση), κληρονομική νόσο, νεφρική δυσλειτουργία, διατροφικές ανεπάρκειες ή αναιμία χρόνιας νόσου. Οι θεραπείες για τον μετριασμό της αναιμίας περιλαμβάνουν ορμόνες για την ενίσχυση της παραγωγής αίματος (ερυθροποιητίνη), συμπληρώματα σιδήρου και μεταγγίσεις αίματος.
Τριχόπτωση
Η τριχόπτωση (αλωπεκία) μπορεί να προκληθεί από χημειοθεραπευτικά φάρμακα. Αυτή, ωστόσο, είναι στις περισσότερες φορές προσωρινή κατάσταση: τα μαλλιά συνήθως αρχίζουν να ξαναβγαίνουν λίγες εβδομάδες μετά την τελευταία θεραπεία, αλλά μερικές φορές με αλλαγή στο χρώμα, στην υφή, στο πάχος ή στο στυλ. Μερικές φορές τα μαλλιά έχουν την τάση να κατσαρώνουν μετά την αναγέννηση, με αποτέλεσμα να δημιουργούνται οι "χημειομπούκλες". Ορισμένα φάρμακα χημειοθεραπείας είναι πιο πιθανό από άλλα να προκαλέσουν τριχόπτωση και διαφορετικές δόσεις μπορεί να προκαλέσουν οτιδήποτε, από απλή αραίωση έως πλήρη φαλάκρα. Σοβαρή τριχόπτωση εμφανίζεται συχνότερα με φάρμακα όπως η δοξορουβικίνη, η δαουνορουβικίνη, η πακλιταξέλη, η δοσεταξέλη, η κυκλοφωσφαμίδη, η ιφωσφαμίδη και η ετοποσίδη. Σε κάποιες περιπτώσεις, μόνιμη αραίωση ή μόνιμη απώλεια μαλλιών μπορούν να προκύψουν από ορισμένα τυπικά σχήματα χημειοθεραπείας. Η ψύξη του τριχωτού της κεφαλής μπορεί να αποτελέσει ένα μέσο πρόληψης τόσο της μόνιμης όσο και της προσωρινής τριχόπτωσης, ωστόσο, έχουν εκφραστεί ανησυχίες σχετικά με αυτή τη μέθοδο.
Δευτεροπαθές νεόπλασμα
Η ανάπτυξη δευτεροπαθούς νεοπλάσματος μπορεί να εμφανιστεί μετά από επιτυχή χημειοθεραπεία ή ακτινοθεραπεία. Το πιο κοινό δευτεροπαθές νεόπλασμα είναι η δευτεροπαθής οξεία μυελογενής λευχαιμία, η οποία αναπτύσσεται κυρίως μετά από θεραπεία με αλκυλιούντες παράγοντες ή αναστολείς της τοποϊσομεράσης. Ειδικότερα, οι επιζώντες του παιδικού καρκίνου έχουν περισσότερες από 13 φορές περισσότερες πιθανότητες να εμφανίσουν δευτεροπαθές νεόπλασμα κατά τη διάρκεια των 30 ετών μετά τη θεραπεία σε σχέση με τον γενικό πληθυσμό.
Υπογονιμότητα
Ορισμένοι τύποι χημειοθεραπείας είναι γοναδοτοξικοί και μπορεί να προκαλέσουν υπογονιμότητα. Οι χημειοθεραπείες υψηλού κινδύνου περιλαμβάνουν προκαρβαζίνη και άλλα αλκυλιωτικά φάρμακα όπως η κυκλοφωσφαμίδη, η ιφωσφαμίδη, η βουσουλφάνη, η μελφαλάνη, η χλωραμβουκίλη και η χλωρομεθίνη. Τα φάρμακα μεσαίου κινδύνου περιλαμβάνουν δοξορουβικίνη και ανάλογα πλατίνης, όπως σισπλατίνη και καρβοπλατίνη. Οι θεραπείες με χαμηλό κίνδυνο γοναδοτοξικότητας περιλαμβάνουν φυτικά παράγωγα όπως η βινκριστίνη και η βινμπλαστίνη, αντιβιοτικά όπως η βλεομυκίνη και η δακτινομυκίνη και αντιμεταβολίτες όπως η μεθοτρεξάτη, η μερκαπτοπουρίνη και η 5-φθοριοουρακίλη.
Η γυναικεία υπογονιμότητα με χημειοθεραπεία φαίνεται να είναι δευτερογενής σε πρόωρη ωοθηκική ανεπάρκεια λόγω απώλειας αρχέγονων ωοθυλακίων. Αυτή η απώλεια δεν είναι απαραίτητα άμεση επίδραση των χημειοθεραπευτικών παραγόντων, αλλά θα μπορούσε να οφείλεται σε αυξημένο ρυθμό έναρξης ανάπτυξης για την αντικατάσταση των κατεστραμμένων αναπτυσσόμενων ωοθυλακίων.
Περιφερική νευροπάθεια
Μεταξύ 30 και 40% των ατόμων που υποβάλλονται σε χημειοθεραπεία εμφανίζουν περιφερική νευροπάθεια, μια προοδευτική, διαρκή και συχνά μη αναστρέψιμη κατάσταση, που προκαλεί πόνο, μυρμήγκιασμα, μούδιασμα και ευαισθησία στο κρύο, ξεκινώντας από τα χέρια και τα πόδια και μερικές φορές εξελίσσεται σε αυτές τις περιοχές. Τα φάρμακα χημειοθεραπείας που προκαλούν την ασθένεια περιλαμβάνουν θαλιδομίδη, εποθιλόνες, αλκαλοειδή της Vinca, ταξάνες, αναστολείς πρωτεασώματος και παράγωγα της πλατίνης. Η εμφάνιση της περιφερικής νευροπάθειας και η έντασή της, καθορίζονται από την επιλογή του φαρμάκου, τη διάρκεια χρήσης, τη συνολική ποσότητα που καταναλώνεται και εάν το άτομο έχει ήδη περιφερική νευροπάθεια. Αν και τα συμπτώματα είναι κυρίως αισθητήρια, σε ορισμένες περιπτώσεις επηρεάζονται τα κινητικά νεύρα και το αυτόνομο νευρικό σύστημα. Συχνά εμφανίζεται μετά την πρώτη δόση χημειοθεραπείας και αυξάνεται σε βαρύτητα καθώς η θεραπεία συνεχίζεται, αλλά αυτή η εξέλιξη συνήθως εξισορροπείται με την ολοκλήρωση της θεραπείας. Τα παράγωγα της πλατίνης αποτελούν την εξαίρεση, καθώς με αυτά τα φάρμακα, η αίσθηση μπορεί να συνεχίσει να επιδεινώνεται για αρκετούς μήνες μετά το τέλος της θεραπείας. Ορισμένες φορές η περιφερική νευροπάθεια φαίνεται να είναι μη αναστρέψιμη. Ο πόνος μπορεί συχνά να αντιμετωπιστεί με φάρμακα ή άλλη θεραπεία, αλλά το μούδιασμα είναι συνήθως ανθεκτικό στη θεραπεία.
Βλάβη των οργάνων
Η καρδιοτοξικότητα (καρδιακή βλάβη) είναι ιδιαίτερα έντονη με τη χρήση φαρμάκων ανθρακυκλίνης (δοξορουβικίνη, επιρουβικίνη, ιδαρουβικίνη και λιποσωμική δοξορουβικίνη). Αυτό προκύπτει πιθανότατα λόγω της παραγωγής ελεύθερων ριζών στα κύτταρα και της επακόλουθης βλάβης του DNA. Άλλοι χημειοθεραπευτικοί παράγοντες που προκαλούν καρδιοτοξικότητα, αλλά σε μικρότερη συχνότητα, είναι η κυκλοφωσφαμίδη, η δοσεταξέλη και η κλοφαραβίνη.
Η νεφροτοξικότητα (νεφρική βλάβη) μπορεί να προκληθεί από το σύνδρομο λύσης όγκου και επίσης λόγω των άμεσων επιδράσεων της κάθαρσης του φαρμάκου από τους νεφρούς. Διαφορετικά φάρμακα θα επηρεάσουν διαφορετικά μέρη του νεφρού και η τοξικότητα μπορεί να είναι ασυμπτωματική (εμφανίζεται μόνο σε εξετάσεις αίματος ή ούρων) ή μπορεί να προκαλέσει οξεία νεφρική βλάβη.
Η ωτοτοξικότητα (βλάβη στο εσωτερικό αυτί) είναι μια κοινή παρενέργεια των παραγώγων της πλατίνης που μπορούν να προκαλέσουν συμπτώματα, όπως ζάλη και ίλιγγο. Παιδιά που λαμβάνουν θεραπεία με ανάλογα πλατίνης έχει βρεθεί ότι διατρέχουν κίνδυνο να αναπτύξουν απώλεια ακοής.
Άλλες παρενέργειες
Λιγότερο συχνές παρενέργειες περιλαμβάνουν το κόκκινο δέρμα (ερύθημα), το ξηρό δέρμα, τα κατεστραμμένα νύχια, το ξηροστομία, την κατακράτηση νερού και τη σεξουαλική ανικανότητα. Ορισμένα φάρμακα μπορεί να προκαλέσουν αλλεργικές ή ψευδοαλλεργικές αντιδράσεις.
Συγκεκριμένοι χημειοθεραπευτικοί παράγοντες σχετίζονται με ειδικές για τα όργανα τοξικότητες, συμπεριλαμβανομένης της καρδιαγγειακής πάθησης (π.χ., δοξορουβικίνη), της διάμεσης πνευμονοπάθειας (π.χ., βλεομυκίνη) και περιστασιακά του δευτεροπαθούς νεοπλάσματος (π.χ. χημειοθεραπευτικό σχήμα MOPP για το λέμφωμα Χότζκιν).
Αντίσταση στη θεραπεία
Ένας άλλος μηχανισμός αντίστασης είναι η γονιδιακή ενίσχυση, μια διαδικασία κατά την οποία παράγονται πολλαπλά αντίγραφα ενός γονιδίου από καρκινικά κύτταρα. Ο μηχανισμός αυτός υπερνικά την επίδραση των φαρμάκων που μειώνουν την έκφραση των γονιδίων που εμπλέκονται στην αντιγραφή. Με περισσότερα αντίγραφα του γονιδίου, το φάρμακο δεν μπορεί να αποτρέψει όλη την έκφραση του γονιδίου και επομένως το κύτταρο μπορεί να αποκαταστήσει την πολλαπλασιαστική του ικανότητα. Τα καρκινικά κύτταρα μπορούν επίσης να προκαλέσουν ελαττώματα στις κυτταρικές οδούς απόπτωσης (προγραμματισμένος κυτταρικός θάνατος). Καθώς τα περισσότερα φάρμακα χημειοθεραπείας σκοτώνουν τα καρκινικά κύτταρα με αυτόν τον τρόπο, η ελαττωματική απόπτωση επιτρέπει στην επιβίωση αυτών των κυττάρων, καθιστώντας τα ανθεκτικά. Πολλά φάρμακα χημειοθεραπείας προκαλούν επίσης βλάβη στο DNA, η οποία μπορεί να επισκευαστεί από ένζυμα στο κύτταρο που πραγματοποιούν την επιδιόρθωση του DNA. Η ανοδική ρύθμιση αυτών των γονιδίων μπορεί να ξεπεράσει τη βλάβη του DNA και να αποτρέψει την πρόκληση απόπτωσης. Τέλος, μπορούν να συμβούν μεταλλάξεις στα γονίδια που παράγουν πρωτεΐνες-στόχους του φαρμάκου, όπως η τουμπουλίνη, οι οποίες εμποδίζουν τη δέσμευση των φαρμάκων με την πρωτεΐνη, οδηγώντας σε αντίσταση σε αυτούς τους τύπους φαρμάκων.
Τέλος, τα φάρμακα που χρησιμοποιούνται στη χημειοθεραπεία μπορούν να προκαλέσουν στρες στα καρκινικά κύτταρα, το οποίο μπορεί να σκοτώσει τα κύτταρα αυτά. Ωστόσο, υπό ορισμένες συνθήκες, το στρες των κυττάρων μπορεί να προκαλέσει αλλαγές στη γονιδιακή έκφραση που καθιστά δυνατή την αντίσταση σε διάφορους τύπους φαρμάκων.
Κυτταροστατικά φάρμακα και στοχευμένες θεραπείες
Οι στοχευμένες θεραπείες είναι μια σχετικά νέα κατηγορία αντικαρκινικών φαρμάκων που μπορούν να ξεπεράσουν πολλά από τα προβλήματα που παρατηρούνται με τη χρήση κυτταροστατικών φαρμάκων. Χωρίζονται σε τρεις ομάδες: μικρομόρια, μονοκλωνικά αντισώματα και αντι-αγγειογενετικά φάρμακα. Η μαζική τοξικότητα που παρατηρείται με τη χρήση κυτταροστατικών φαρμάκων οφείλεται στην έλλειψη κυτταρικής εξειδίκευσης των φαρμάκων. Θα σκοτώσουν οποιοδήποτε κύτταρο που διαιρείται γρήγορα, καρκινικό ή φυσιολογικό. Οι στοχευμένες θεραπείες έχουν σχεδιαστεί για να επηρεάζουν τις κυτταρικές πρωτεΐνες ή τις διαδικασίες που χρησιμοποιούνται από τα καρκινικά κύτταρα. Αυτό επιτρέπει τη στόχευση με υψηλή δόση σε καρκινικούς ιστούς με σχετικά χαμηλή δόση σε άλλους ιστούς. Αν και οι παρενέργειες είναι συχνά λιγότερο σοβαρές από αυτές που παρατηρούνται στα κυτταροστατικά χημειοθεραπευτικά φάρμακα, μπορεί να εμφανιστούν απειλητικές για τη ζωή επιδράσεις.
Εξωτερικοί σύνδεσμοι
Κατηγορία:Θεραπευτικές αγωγές Κατηγορία:Ογκολογία Κατηγορία:Θεραπείες για τον Καρκίνο
Κωνσταντίνος της Γκαέτα
ο Κωνσταντίνος της Γκαετα (Costantino di Gaeta) ηταν βυζαντινός ύπατος και Κυβερνήτης της Γκαέτα, η βυζαντινή Γκαέτας, την περίοδο 839-866, υποτελής του Βυζαντινού αυτοκράτορα έδαφος της αυτοκρατορίας κι αρχικά του Δουκάτου της Νάπολης. Λόγω και της απόστασης από την Κωνσταντινούπολη δρούσε αυτόνομα.
Ανήκε στην οικογένεια του Ανατόλιου και την Οικογένεια Γκαετάνι, πατέρας του ήταν ο Κόμης Ανατόλιος. Σύμφωνα με ένα έγγραφο, ο Λομβαρδός Ατενόλφο κόμης της Σέσσα εκχώρησε τα εδάφη του που βρίσκονταν στα σύνορα του Δουκάτου με τη Σέσσα σαν δωρεά στον Κωνσταντίνο κι αυτός έπειτα τα κληρονόμησε στον γιο του Μαρίνο.
Από ένα έγγραφο με ημερομηνία 839 και ένα παρόμοιο με ημερομηνία 866, φαίνεται ότι ο Κωνσταντίνος είχε κάνει τον γιο του Μαρίνο Α΄ συνκυβερνήτη, επίσης με τον τίτλο του υπάτου. Από το 866 ο Κωνσταντίνος και ο Μαρίνος δεν εμφανίζονται σε έγγραφα ξαφνικά, έτσι ώστε να υποδηλώνουν ότι είχαν αποβληθεί βίαια από τον διάδοχό τους Ντοκιμπίλι Α΄.
Πηγές
Κατηγορία:Δούκες της Γκαέτα Κατηγορία:Βυζαντινοί κυβερνήτες της Γκαέτα Κατηγορία:Βυζαντινοί του 9ου αιώνα Κατηγορία:Οίκος Γκαετάνι Κατηγορία:Βυζαντινοί Ύπατοι
Ωραία μέρα για να πεθάνεις
To The 51st State (γνωστό επίσης και με τον τίτλο Formula 51 - ελλ. τίτλος Ωραία Μέρα για να Πεθάνεις) είναι μια Αγγλική ταινία του 2001 σε σκηνοθεσία Ρόνι Γιου και σενάριο του Κυπριακής καταγωγής Στελ Παύλου. Στην ταινία πρωταγωνιστούν οι Σάμιουελ Λ. Τζάκσον, Ρόμπερτ Καρλάιλ, Έμιλυ Μόρτιμερ, Ρις Ίφανς και Μιτ Λόαφ. Το μεγαλύτερο μέρος των γυρισμάτων έγινε στην πόλη του Λίβερπουλ.
Περίληψη
Ο Έλμο ΜακΕλρόι είναι ένας ιδιοφυής χημικός που φτιάχνει μια νέα ναρκωτική ουσία. Ο μαφιόζος Λίζαρντ που έχει τον χημικό υπό τον έλεγχο του προσπαθεί να βρει αγοραστές για τη νέα ουσία, αλλά πέφτει στην παγίδα του ΜακΕλρόι που προσπαθεί να απαλλαγεί από αυτόν. Ο χημικός φεύγει για την Αγγλία μη γνωρίζοντας πως ο Λίζαρντ επιβίωσε και έχει προσλάβει την επαγγελματία δολοφόνο Ντακότα για να τον σκοτώσει. Ένα απίστευτο κυνηγητό θα αρχίσει με μαφιόζους, μικροαπατεώνες και πληρωμένους δολοφόνους να συμμετέχουν...
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 2001 Κατηγορία:Καναδικές ταινίες Κατηγορία:Κωμικές ταινίες δράσης Κατηγορία:Ταινίες συσχετιζόμενες με ναρκωτικά Κατηγορία:Βρετανικές αστυνομικές θρίλερ ταινίες Κατηγορία:Αγγλόφωνες ταινίες Κατηγορία:Βρετανικές αστυνομικές κωμικές ταινίες Κατηγορία:Βρετανικές buddy ταινίες
Σάλυες
Οι Σάλυες, ή Σαλλούβιοι, (λατινικά Salluvii), ήταν αρχαίος λαός της Ευρώπης, της αρχαίας Γαλατίας, που κατοικούσε μεταξύ του Ροδανού και των Άλπεων, στη σημερινή Προβηγκία.
Ο λαός αυτός αρχικά απωθήθηκε από τους αρχαίους Έλληνες που κατοικούσαν στη Μασσαλία. Το 123 π.Χ. ο Ρωμαίος Σέξτιος Καλβίνος τους πολέμησε και κατατρόπωσε ιδρύοντας στην περιοχή τους την πόλη Άκουαι Σέξτιαι (Aquae Sextiae), (σημερινή Αιξ-αν-Προβάνς}.
Πηγές
Κατηγορία:Γαλατικοί λαοί Κατηγορία:Λίγυρες
Λι Τσινγκ Γιουν
Ο Λι Τσινγκ Γιουν ή Λι Τσινγκ Γουέν (李清云, 1677– 6 Μαΐου 1933) ήταν Κινέζος βοτανολόγος ο οποίος έζησε για πάνω από 256 χρόνια. Υποστήριζε ότι είχε γεννηθεί το 1736, ενώ αμφισβητείται από κάποια αρχεία που δείχνουν ότι γεννήθηκε το 1677. Τόσο η υποτιθέμενη διάρκεια ζωής των 197 χρόνων όσο και τα 256 χρόνια, υπερβαίνουν κατά πολύ τη μεγαλύτερη επιβεβαιωμένη διάρκεια ζωής των 122 ετών και 164 ημερών της Γαλλίδας Ζαν Καλμάν. Η πραγματική ημερομηνία γέννησής του δεν προσδιορίστηκε. Είχε αναφερθεί ότι ήταν δάσκαλος πολεμικών τεχνών, βοτανολόγος και τακτικής σύμβουλος. Ασχολήθηκε με τις πολεμικές τέχνες και κυρίως με την ισορροπία σώματος και μυαλού, μάλιστα προσελήφθη το 1749, σε ηλικία ήδη 71 χρόνων, από τον κινέζικο στρατό ως γυμναστής της αυτοκρατορικής φρουράς.
Μακροζωία
Το άρθρο «Tortoise-Pigeon-Dog», που δημοσιεύθηκε στο τεύχος του περιοδικού Time της 15ης Μαΐου 1933, έχει μια έκθεση σχετικά με την ιστορία του, και περιλαμβάνει την απάντηση του Li Ching-Yuen για το μυστικό της μακροζωίας του:
Εξωτερικοί σύνδεσμοι
Λι Τσινγκ Γιουν
Σαν Λουίς (Αργεντινή)
Το Σαν Λουίς (San Luis) είναι η πρωτεύουσα της επαρχίας Σαν Λουίς στην περιοχή Κούγιο της Αργεντινής. Είναι επίσης η έδρα του νομού Χουάν Μαρτίν ντε Πουεϊρεδόν. Έχει 169.947 κατοίκους σύμφωνα με την απογραφή του 2010.
Πληροφορίες
Στα σημεία ενδιαφέροντος της πόλης περιλαμβάνονται το Πάρκο των Εθνών, ο νεοκλασικός καθεδρικός ναός, πολλά μουσεία, όπως το Επαρχιακό Μουσείο Ντόρα Οτσόα ντε Μασραμόν, και η αποικιακή αρχιτεκτονική. Ορισμένα αξιοθέατα αποτίουν επίσης φόρο τιμής στον Πόλεμο της Ανεξαρτησίας της Αργεντινής. Το Πάρκο Ανεξαρτησίας διαθέτει ένα έφιππο μνημείο του στρατηγού Χοσέ ντε Σαν Μαρτίν, απελευθερωτή της Αργεντινής, της Χιλής και του Περού. Η κοντινή πλατεία Πρίνγκλες τιμά τον συνταγματάρχη Χουάν Πασκουάλ Πρίνγκλες, έναν από τους κύριους υπασπιστές του Σαν Μαρτίν και, για λίγο, κυβερνήτη της επαρχίας Σαν Λουίς.
Μεταφορές
Η Εθνική Οδός 7 συνδέει το Σαν Λουίς με τη Μεντόσα, 255 χιλιόμετρα δυτικά, και το Μπουένος Άιρες, 791 χιλιόμετρα ανατολικά. Το αεροδρόμιο του Σαν Λουίς βρίσκεται σε απόσταση μικρότερη των 3,2 χλμ. βόρεια του κέντρου της πόλης και έχει τακτικές πτήσεις προς το Μπουένος Άιρες.
Ιστορία
Το Σαν Λουίς ιδρύθηκε στις 25 Αυγούστου 1594 από τον Λουίς Χούφρε ντε Λοάγια ι Μενέσες. Ο οικισμός εγκαταλείφθηκε αργότερα και επανιδρύθηκε το 1632 από τον Μαρτίν Γκαρσία Όνιες ντε Λογιόλα ως Σαν Λουίς ντε Λογιόλα Νουέβα Μεντίνα ντε Ρίο Σέκο.
Στα τέλη του 19ου αιώνα, το Σαν Λουίς είχε 7.000 κατοίκους και το 1882 ο Μεγάλος Δυτικός Σιδηρόδρομος της Αργεντινής έφτασε στην πόλη με κατεύθυνση προς τη Χιλή. Το επόμενο έτος, άρχισαν οι εργασίες για τον καθεδρικό ναό. Το κτίριο του Κυβερνήτη, σχεδιασμένο σε γαλλική αναγεννησιακή αρχιτεκτονική, ολοκληρώθηκε το 1911. Ο πληθυσμός της πόλης έφτασε τις 40.000 το 1960 και αυξήθηκε ραγδαία στη συνέχεια, όταν άρχισε να μεταναστεύει στην περιοχή η ελαφρά βιομηχανία και ένας αυξανόμενος αριθμός συνταξιούχων.
Γεωγραφία
Το Σαν Λουίς βρίσκεται στους πρόποδες των Σιέρας Γκράνδες, κατά μήκος της βόρειας όχθης του ποταμού Τσορίγιος, και βρίσκεται σε ένα ξηρό οροπέδιο πάμπα, περίπου 730 μέτρα πάνω από το επίπεδο της θάλασσας.
Κλίμα
Το Σαν Λουίς έχει υγρό υποτροπικό κλίμα (Cwa, σύμφωνα με την κλιματική ταξινόμηση Κέππεν) και γειτνιάζει άμεσα με ημίξηρο κλίμα (BSk). Τα καλοκαίρια είναι ζεστά και υγρά και οι χειμώνες είναι δροσεροί και ξηροί, με θερμοκρασίες που πέφτουν μερικές φορές κάτω από τους 0 °C, ενώ περιστασιακά μπορεί να σημειωθούν χιονοπτώσεις. Ο θερμότερος μήνας, ο Ιανουάριος, έχει μέση θερμοκρασία 24,0 °C και ο ψυχρότερος μήνας, ο Ιούλιος, έχει μέση θερμοκρασία 8,9 °C. Η μέση ετήσια θερμοκρασία είναι 17,4 °C.
Εξωτερικοί σύνδεσμοι
Κατηγορία:Πόλεις της Αργεντινής
Τζέιμς Κλέιμπορν (νεότερος)
Ο Τζέιμς Κλέιμπορν, ο νεότερος είναι ένας Δημοκρατικός, μέλος της Γερουσίας του Ιλινόι, εκπροσωπώντας την 57 Περιφέρεια από το 1995.
Ο Κλέιμπορν ο νεότερος. υπηρέτησε ως delegate στο Δημοκρατικό Εθνικό Συνέδριο 2012.
Ο Κλέιμπορν και η σύζυγός του Στάσι ζουν στο Μπελβίλ και έχουν τέσσερα παιδιά. Έλαβε το JD του από το University of Miami και το BA του στις Πολιτικές Επιστήμες από το Tennessee State University.
Εξωτερικοί σύνδεσμοι
Κατηγορία:Πολιτικοί των ΗΠΑ Κατηγορία:Γερουσιαστές των ΗΠΑ Κατηγορία:Ιλινόι
Βαλενθιανική Κοινότητα
Η Βαλενθιανική Κοινότητα (βαλενσιανικά: Comunitat Valenciana, ισπανικά: Comunidad Valenciana) ή Βαλενθιανική Χώρα (βαλενσιανικά: País Valencià, ισπανικά: País Valenciano) είναι μια αυτόνομη κοινότητα της Ισπανίας που εντοπίζεται στην κεντρική και νοτιοανατολική Ιβηρική Χερσόνησο. Η πρωτεύουσα της και μεγαλύτερη πόλη είναι η Βαλένθια. Η περιοχή διαιρείται σε τρεις επαρχίες: το Αλικάντε, το Καστεγιόν και τη Βαλένθια, και τριάντα τέσσερις φυσικές επαρχίες (κομάρκες). Το 2013 η Κοινότητα είχε πάνω από 4.900.000 κατοίκους.
Συνορεύει στα βόρεια με την Καταλονία και την Αραγωνία, στα δυτικά με την Καστίλη-Λα Μάντσα και στα νότια με τη Μούρθια. Τα 644 χιλιόμετρα ακτών της βρέχονται από τη Μεσόγειο θάλασσα· ανοικτά της Βαλενσιανικής Κοινότητας εντοπίζονται οι Βαλεαρίδες Νήσοι. Στην αυτόνομη κοινότητα ανήκουν το αρχιπέλαγος των νήσων Κολουμπρέτες, στα ανοικτά της Καστελιό, η νήσος Νόβα Ταβάρκα, στα ανοικτά της Ντενία, και το εξκλάβιο του Αδεμούς. Κύριες πόλεις της είναι η Βαλένσια (797.654 κάτοικοι), το Αλικάντε (333.408 κάτ.), η Έλτσε (222.422 κάτ.), η Καστελιό δε λα Πλάνα και η Τορεβέλια (105.205 κάτ.).
Επίσημες γλώσσες της κοινότητας είναι τα καταλανικά, που στην επικράτειά της λαμβάνουν το όνομα των βαλενσιανικών, και τα ισπανικά που μιλιούνται στις δυτικές κομάρκες και στα μεγάλα αστικά κέντρα. Η παραδοσιακά καταλανόφωνη πλευρά αποτελεί μέρος των ευρύτερων καταλανικών χωρών (Països Catalans).